
Geometrizálás

A pályamunkám témája, a konstruktív,geometrikus és a rusztikus, organikus anyagok, formák összhangján alapul. Már régóta foglalkoztat az, hogy ezt az ellentétpárt mégis, valahogy egy munkában egyesítsem, ugyanis lényegében, ez a két dolog csak látszólag antitézisei egymásnak. Valójában minden szerves, szabálytalannak látszó rendszer mélyén, egy nagyon is szabályos atomszerkezet áll, még ha ez kívűlről nem is feltétlenül látszik. A külső és belső tényezők(időjárás,betegségek stb), formálják és határozzák meg a test szerkezetét, a forma csak ennek megfelelően változik.
Mindenféleképpen alapnak, amiből az egész munkám készül majd, egy természeti anyagra gondoltam. Így az egyik legnemesebb és legősibb, az évezredek során, rengeteg területen felhasznált matériára, a fára esett a választásom. Az égert választottam, mert relatív puha és könnyen mengmunkálható fafajta. Kiválasztottam a céljaimnak megfelelő tömböt, majd láncfűrésszel hasábformára naggyoltam. Erre mértem fel a kivésendő geometrikus térelemeket, majd favésők segítségével hajtottam végre az alakzatok kiszedését. Körülbelül a tömb feléig folytattam ezt a műveletet, a másik felét úgy, nyers valójában meghagytam. Egy-két helyen a mohás, kérges réteget is megtartottam, erősítve így az ellentétpárt. A rönkben alapból vágáskor, volt egy természetes hajlásszög, ezt szintén megtartottam, szószerint felborítva ezzel a domináló kubusok egyensúlyát. A vésést követően a formák még mindig kissé rusztikus összképet alkottak, ezt orvosolván néhány helyen felcsiszoltam a felületüket, hol pedig meghagytam a maguk vésett valójában. Utólag még ezt a hatást, további véséssel erősítettem. Miután minden betervezett módosítással végeztem, a kész szobrot színtelen lakkal kezeltem le, megvédve így a felületét.



